โจวันนี ตราปัตโตนี

นักฟุตบอลและผู้จัดการฟุตบอลชาวอิตาลี
| 0 | 1 | 2 | 3 |
| --- | --- | --- | --- |
 ตราปัตโตนีในฐานะผู้จัดการทีมสาธารณรัฐไอร์แลนด์เมื่อ ค.ศ. 2013
ข้อมูลส่วนตัว
วันเกิด:   (1939-03-17) 17 มีนาคม ค.ศ. 1939 (85 ปี)
สถานที่เกิด:  กูซาโนมีลานีโน ราชอาณาจักรอิตาลี
ส่วนสูง:  175 ซม.
ตำแหน่ง:  เซ็นเตอร์แบ็ก   กองกลางตัวรับ
สโมสรเยาวชน
ค.ศ. 1953–1959:  มิลาน
สโมสรอาชีพ*
| ปี |  ทีม |  ลงเล่น |  (ประตู) |
| ค.ศ. 1959–1971 |  มิลาน |  274 |  (3) |
| ค.ศ. 1971–1972 |  วาเรซี |  10 |  (0) |
| รวม |   |  284 |  (3) |
ทีมชาติ
| ค.ศ. 1960–1964 |  อิตาลี |  17 |  (1) |
จัดการทีม
ค.ศ. 1972–1974:  มิลาน (เยาวชน)
ค.ศ. 1974:  มิลาน
ค.ศ. 1975–1976:  มิลาน
ค.ศ. 1976–1986:  ยูเวนตุส
ค.ศ. 1986–1991:  อินเตอร์ มิลาน
ค.ศ. 1991–1994:  ยูเวนตุส
ค.ศ. 1994–1995:  ไบเอิร์นมิวนิก
ค.ศ. 1995–1996:  คัลยารี
ค.ศ. 1996–1998:  ไบเอิร์นมิวนิก
ค.ศ. 1998–2000:  ฟีออเรนตีนา
ค.ศ. 2000–2004:  อิตาลี
ค.ศ. 2004–2005:  บัวอีไบฟีกา
ค.ศ. 2005–2006:  เฟาเอ็ฟเบ ชตุทการ์ท
ค.ศ. 2006–2008:  เร็ดบุลซัลทซ์บวร์ค
ค.ศ. 2008–2013:  สาธารณรัฐไอร์แลนด์
ค.ศ. 2010:  นครรัฐวาติกัน
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
โจวันนี ตราปัตโตนี (อิตาลี: Giovanni Trapattoni; เสียงอ่านภาษาอิตาลี: [dʒoˈvanni trapatˈtoːni]; 17 มีนาคม ค.ศ. 1939 – ) บางครั้งรู้จักกันแพร่หลายในชื่อ "ตรัป" (Trap) หรือ "อิลตรัป" (Il Trap) เป็นผู้จัดการทีมฟุตบอลชาวอิตาลีและอดีตผู้เล่น ซึ่งถือว่าเป็นผู้ฝึกสอนสโมสรที่ประสบความสำเร็จมากที่สุดของฟุตบอลอิตาลี เขาเป็นอดีตกองกลางตัวรับ ในฐานะผู้เล่น เขาใช้เวลาเกือบตลอดอาชีพในสโมสรร่วมกับเอซี มิลาน ซึ่งเขาคว้าแชมป์ลีกเซเรียอาสองสมัย (ฤดูกาล 1961–62 และ1967–68) และยูโรเปียนคัพสองสมัย ในฤดูกาล 1962–63 และ 1968–69 ส่วนในระดับนานาชาติ เขาเล่นให้แก่ทีมชาติอิตาลี โดยลงเล่น 17 นัด และเป็นส่วนหนึ่งของทีมในฟุตบอลโลก 1962 ที่ประเทศชิลี
เขาเป็นหนึ่งในผู้จัดการทีมที่มีชื่อเสียงที่สุดในประวัติศาสตร์ฟุตบอล ตราปัตโตนีเป็นหนึ่งในผู้ฝึกสอนเพียงห้าคน ร่วมกับการ์โล อันเชลอตตี, แอ็นสท์ ฮัพเพิล, โชเซ มูรีนโย และโทมิสลาฟ อีวิช ที่คว้าแชมป์ลีกในสี่ประเทศในทวีปยุโรป ซึ่งโดยรวมแล้ว ตราปัตโตนีคว้าแชมป์ลีกในประเทศอิตาลี, เยอรมนี, โปรตุเกส และออสเตรีย 10 รายการ นอกเหนือจากอูโด ลาเทค และโชเซ มูรีนโย เขาเป็นหนึ่งในสามผู้ฝึกสอนที่ชนะการแข่งระดับสโมสรยุโรปที่สำคัญทั้งสามรายการ (ได้แก่ ยูโรเปียนคัพ, ยูฟ่าคัพ, ยูฟ่าคัพวินเนอร์สคัพ) และเป็นคนเดียวที่ทำได้กับสโมสรเดียวกัน (ซึ่งคือยูเวนตุส) นอกจากนี้ เขาเป็นคนเดียวที่ชนะการแข่งอย่างเป็นทางการของสโมสรระดับทวีปและระดับโลกทั้งหมด โดยทำได้กับยูเวนตุสในช่วงแรกที่เขาอยู่กับสโมสร เขาเป็นหนึ่งในไม่กี่คนที่คว้าแชมป์ยูโรเปียนคัพ, คัพวินเนอร์สคัพ และอินเตอร์คอนติเนนตัลคัพ ทั้งในฐานะผู้เล่นและผู้จัดการทีม
ตราปัตโตนีได้รับการยกย่องว่าเป็นผู้ติดสอยห้อยตามที่มีชื่อเสียงและคงเส้นคงวาที่สุดของเนเรโอ รอกโก เขาเป็นผู้ฝึกสอนทีมชาติอิตาลีบ้านเกิดของเขาในการแข่งฟุตบอลโลก 2002 และฟุตบอลชิงแชมป์แห่งชาติยุโรป 2004 แต่ไม่สามารถเลียนแบบความสำเร็จระดับสโมสรของเขากับอิตาลีได้ ทำให้ต้องออกจากการแข่งขันก่อนกำหนดในการแข่งขันทั้งสองรายการ โดยประสบปัญหาการออกก่อนกำหนดในการแข่งทั้งสองรายการ เมื่อไม่นานมานี้ ตราปัตโตนีได้เป็นผู้จัดการฟุตบอลทีมชาติสาธารณรัฐไอร์แลนด์ เขาได้พาทีมดังกล่าวคว้าแชมป์ยุโรปครั้งแรกในรอบ 24 ปี และประสบความสำเร็จในศึกฟุตบอลชิงแชมป์แห่งชาติยุโรป 2012 รอบคัดเลือก สิ่งนี้ตามมาด้วยการพลาดในฟุตบอลโลก 2010 อย่างหวุดหวิด หลังจากที่ทีมของเขาถูกทีมชาติฝรั่งเศสเขี่ยตกรอบซึ่งก่อให้เกิดการโต้แย้ง